ທ່ານປະທານາທິບໍດີສະຫະລັດອາເມລິກາBarackObamaເລີ່ມຕົ້ນການຢ້ຽມຢາມຫວຽດນາມຢ່າງເປັນທາງການ
ທ່ານປະທານາທິບໍດີອາເມລິກາ Barack Obama
ພົບປະເຈລະຈາ ກັບທ່ານ ເຈີ່ນດາຍກວາງ ປະທານປະເທດຫວຽດນາມ
(ພາບ: TTXVN)
ໃນວັນທີ 23/5, ທ່ານປະທານາທິບໍດີ ສະຫະລັດອາເມລິກາ Barack Obama ເລີ່ມຕົ້ນຢ້ຽມຢາມຫວຽດນາມ ຢ່າງເປັນທາງການ ຕາມຄຳເຊີນຂອງ ທ່ານ ເຈີ່ນດາຍກວາງ ປະທານປະເທດຫວຽດນາມ. ຕອນເຊົ້າວັນທີ 23/5, ພາຍຫຼັງພິທີຕ້ອນຮັບ ຢ່າງເປັນທາງການ ທີ່ ສຳນັກງານປະທານປະເທດ, ທ່ານປະທານາທິບໍດີອາເມລິກາ Barack Obama ໄດ້ພົບປະເຈລະຈາ ກັບທ່ານ ເຈີ່ນດາຍກວາງ ປະທານປະເທດຫວຽດນາມ. ການນຳສອງທ່ານກໍ່ໄດ້ເປັນປະທານການປະຊຸມຂ່າວຮ່ວມ ທີ່ດຳເນີນຫຼັງຈາກນັ້ນ. ຕອນທ່ຽງວັນທີ 23/5, ທ່ານປະທານາທິບໍດີ Barack Obama ມີການພົບປະກັບ ທ່ານ ນາງ ຫງວຽນທິກີມເງິນ ປະທານສະພາແຫ່ງຊາດ. ກໍ່ຕອນບ່າຍຂອງວັນດຽວກັນ, ທ່ານປະທານາທິບໍດີ Barack Obama ມີບັນດາການພົບປະ ສອງຝ່າຍກັບ ທ່ານ ຫງວຽນຟູ໋ຈ້ອງ ເລຂາທິການໃຫຍ່, ຄະນະບໍລິຫານສູນກາງພັກກອມມູນິດຫວຽດນາມ ແລະ ທ່ານ ຫງວຽນຊວນຟຸກ ນາຍົກລັດຖະມົນຕີ ສສ ຫວຽດນາມ.
ການມາຢ້ຽມຢາມ ຫວຽດນາມ ຂອງທ່ານປະທານາທິບໍດີ Barack Obama ຈະປະກອບສວນປັບປຸງ, ເພີ່ມທະວີການພົວພັນຄູ່ຮ່ວມມືຮອບດ້ານ ຫວຽດນາມ-ອາເມລິກາ.
(ແຫຼ່ງຄັດຈາກ VOV)